เรื่องร้องเรียน (ถนน) วันที่ 2022-08-11 04:13:53 — แขวงสะพานสูง เขตสะพานสูง กรุงเทพมหานคร
ซอยนักกีฬาแหลมทอง5 เป็นซอยหลักสำหรับเข้าสู่โซนบ้านแฝดชั้นเดียวของหมู่บ้านนักกีฬาแหลมทอง ที่รถยนต์ทุกคันของผู้ที่อยู่อาศัยในโซนบ้านแฝดชั้นเดียวจะต้องใช้ในการเดินทางผ่านเข้าออกเป็นประจำ ประกอบกับซอยดังกล่าวค่อนข้างเล็ก ฉะนั้นการปล่อยให้มีการจอดรถยนต์ทั้งสองฟากถนนโดยเฉพาะในเวลาเร่งด่วนจะเกิดปัญหาการจราจรติดขัด
 การที่ร้องเรียนมาเนื่องจากเห็นว่าปัญหาการจราจรในซอย ณ ปัจจุบันเป็นปัญหาที่ควรจะได้รับการแก้ไขได้แล้ว โดยวัตถุประสงค์เพื่อให้ผู้มีอำนาจหน้าที่รับผิดชอบ ดำเนินการแก้ไขที่มีประสิทธิภาพและเป็นรูปธรรม
 การชี้แจงว่าในซอยดังกล่าวไม่มีข้อห้ามเรื่องการจอดรถยนต์บนผิวจราจร จึงเป็นเรื่องที่ฟังไม่ขึ้น เพราะการให้จอดหรือห้ามจอดก็เป็นอำนาจของเจ้าหน้าที่ตำรวจจราจร ซึ่งเมื่อเห็นว่าจำเป็นจะต้องห้ามจอดก็มีอำนาจที่จะทำได้ และจะต้องทำ ไม่ควรอ้างว่าไม่มีข้อห้าม เพราะข้อห้ามไม่ได้เกิดมาพร้อมหมู่บ้าน
 จึงเรียนมาเพื่อให้ทางผู้มีหน้าที่ดำเนินการแก้ไขให้เป็นรูปธรรม และเป็นขั้นตอน เช่นการให้จอดฝั่งเดียวสลับเป็นวันคี่ วันคู่ หรือให้จอดเป็นเวลา เป็นต้น